337 
af det ene og indførte i det andet Sagn. Dog er Forskjellen 
mellem hine Forestillinger og Sagnelementerne ikke skarp. Naar 
der derfor siges om to Sagn, at de intet have tilfælles, nemlig 
ingen Elementer tilfælles, menes derved dog kun, at Lighederne 
i alt Fald kun ere af en mere almindelig Art. 
Det nærmere vil erfares af Bemærkningerne til hvert enkelt 
Sagn paa den efterfølgende Liste. Det vil sees, at af de 52 
Numre, maa 12 eller 14 ansees for identiske med Sagn fra andre 
eskimoiske Egne, navnlig Grønlands Vestkyst, medens et lig- 
nende Antal blot har Elementer tilfælles med disse, og endelig 
maa 16 betragtes som mere eller mindre særegne for Angmag- 
salik, om end holdende sig indenfor den samme oprindelige 
Forestillingskreds som de eskimoiske Sagn i Almindelighed. 
Endelig give 3 Numre under en mere beskrivende Form en 
Fremstilling af visse vigtigere Forestillinger, saasom Himmel- 
legemerne, navnlig Maanen, visse fra Angmagsalik forsvundne 
eller fabelagtige Dyr, samt endelig Uddannelsen til Angekok. 
Resten af Numrene indeholder 3 Nidviser, 2 almindelige Sange, 
2 Tryllesange og 1 Trylleformular. De sidsnævnte 4 Sange 
ere gjengivne i det grønlandske Sprog; Trylleformularen i Ord, 
hvis Betydning ikke mere kjendes. 
Blandt de vestlandske Sagn, som saaledes ere gjenfundne 
paa Østkysten, have enkelte derved først nu faaet den rette 
Værdi for mig, da jeg tidligere ikke vidste, hvorvidt de vare al- 
mindelige eller blot lokale. 
I enkelte østlandske Sagn troer jeg at have bemærket 
Elementer, som jeg ikke har i Samlingen fra Vestkysten, 
men spores i det lidet, som hidtil haves fra Labrador og 
Baffins-Land. 
Det vil være interessant at lægge Mærke til, om de 16 
Sagn, som hidtil bære Præg af at være ejendommelige for Øst- 
grønland, maaske senere tildels turde dukke op ogsaa paa 
andre, helt fjerne Steder. 
At de tilsidst anførte Numre, der ere at betragte som | 
X 22 
